text: Figueres no cobrarà la taxa d'escombraries a estètiques, bars i restaurants mentre estiguin tancats - Diari de Girona
  Figueres no cobrarà la taxa d'escombraries a estètiques, bars i restaurants mentre estiguin tancats
  Als locals d'hostaleria no se'ls ha girat el rebut i els altres centres hauran de fer una reclamació via instància
  acn | figueres 20.10.2020 | 16:56
  Una terrassa a la Rambla de Figueres Conxi Molons
  Una terrassa a la Rambla de Figueres
  L'Ajuntament de Figueres no cobrarà la taxa d'escombraries als centres d'estètica i negocis similars afectats per les noves restriccions mentre tinguin la seva activitat aturada. En aquest cas, els establiments afectats hauran de tramitar la devolució de la part proporcional als dies d'aturada a través d'una instància a l'ajuntament.
  Pel que fa als bars i restaurants que han hagut d'abaixar la persiana, l'ajuntament no els ha girat el rebut del quart trimestre i es regularitzarà en funció del temps que hagin hagut de tenir el negoci tancat.
  En relació a la taxa d'ocupació de la via pública, el consistori prorrogarà la mesura de no cobrar-la mentre durin les restriccions.
  L'alcaldessa, Agnès Lladó, afirma que "en un moment excepcional" com l'actual és "imprescindible el suport a tots els negocis" que estan patint restriccions. "Cal posar-los facilitats perquè puguin tirar endavant", afegeix en un comunicat.